Wimbledon-mesterskabet i damedouble 2017

Wimbledon-mesterskabet i damedouble 2017 var den 95. turnering om Wimbledon-mesterskabet i damedouble. Turneringen var en del af Wimbledon-mesterskaberne 2017, og hovedturneringen med deltagelse af 64 par blev spillet i perioden 5. - 15. juli 2017 i All England Lawn Tennis and Croquet Club i London, Storbritannien, mens kvalifikationen blev afviklet i Bank of England Sports Club i Roehampton i ugen inden hovedturneringen.

Mesterskabet blev vundet af Jekaterina Makarova og Jelena Vesnina, som i finalen besejrede Chan Hao-Ching og Monica Niculescu med de bemærkelsesværdige cifre 6-0, 6-0. Det var første gang siden 1953, at en Wimbledon-finale i damedouble endte med det resultat, og kampen var afgjort på blot 55 minutter. De olympiske mestre fra Rusland vandt dermed deres første Wimbledon-titel og deres tredje grand slam-titel i karrieren, idet de tidligere havde vundet French Open i 2013 og US Open i 2014, og det var første gang siden Sovjetunionens opløsning, at et russisk par triumferede i Wimbledon-mesterskabet i damedouble. For begge spillere var sejren endvidere deres fjerde grand slam-titel i karrieren, idet de begge også tidligere havde vundet en grand slam-titel i mixed double.

Serena Williams og Venus Williams var forsvarende mestre men stillede ikke op, fordi Serena Williams var gravid.

Bethanie Mattek-Sands og Lucie Šafářová havde vundet de tre foregående grand slam-titler i damedouble og havde altså muligheden for at sætte sig på alle fire titler ved også at vinde Wimbledon-mesterskabet, men parret blev tvunget til at melde afbud til deres kamp i anden runde, efter at Mattek-Sands pådrog sig en slem knæskade i sin anden runde-kamp i damesingleturneringen.

Pengepræmier og ranglistepoint 

Den samlede præmiesum til spillerne i damedouble androg £ 1.820.000 (ekskl. per diem), hvilket var en stigning på knap 15 % i forhold til året før.

Hovedturnering

Deltagere 

Hovedturneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 3 par, der havde modtaget et wildcard (markeret med WC).
 4 par, der gik videre fra kvalifikationen (markeret med Q).

Tre af de direkte kvalificerede par meldte efter kvalifikationens start afbud til hovedturneringen, og de blev derfor erstattet af tre lucky loser-par fra kvalifikationen (markeret med LL).

Seedede spillere 

De 16 bedst placerede af deltagerne på WTA's verdensrangliste pr. 26. juni 2017 blev seedet:

Wildcards 

Tre par modtog et wildcard til hovedturneringen.

Kvalifikanter 

Fire par gik videre fra kvalifikationen til hovedturneringen.

På grund af afbud til hovedturneringen fra tre af de direkte kvalificerede par, opnåede yderligere tre par fra kvalifikationen adgang til hovedturneringen som lucky losers.

Resultater

Kvartfinaler, semifinaler og finale

Første, anden og tredje runde

Kvalifikation 

Kvalifikationsturneringen blev spillet i Bank of England Sports Ground i Roehampton i perioden 26. - 29. juni 2017 med deltagelse af 16 par, der spillede om fire ledige pladser i hovedturneringen. To af de 16 par deltog i kvalifikationen på grundlag af et wildcard.

De fire par, der kvalificerede sig til hovedturneringen, var samtidig de fire højst seedede par.
  Natela Dzalamidze /  Veronika Kudermetova
  Paula Kania /  Nina Stojanović
  Monique Adamczak /  Storm Sanders
  İpek Soylu /  Varatchaya Wongteanchai

På grund af afbud fra tre af de direkte kvalificerede par til hovedturneringen, opnåede følgende par adgang til hovedturneringen som lucky losers.
  Lesley Kerkhove /  Lidzija Marozava
  Jessica Moore /  Akiko Amae
  Ashley Weinhold /  Caitlin Whoriskey

Resultater

Se også 
 Wimbledon-mesterskabet i herresingle 2017
 Wimbledon-mesterskabet i damesingle 2017
 Wimbledon-mesterskabet i herredouble 2017
 Wimbledon-mesterskabet i mixed double 2017

Eksterne henvisninger 
 Wimbledon

Noter 

Wimbledon-mesterskaberne 2017
2017
WTA Tour 2017